b'\n_START_ARTICLE_\nDesmond Nethersole-Thompson\n_START_PARAGRAPH_\nDesmond Nethersole-Thompson (1908-1989) oli englantilainen opettaja, lintutieteilij\xc3\xa4 ja kirjailija._NEWLINE_Nethersole-Thompson opetti historiaa ja klassisia kieli\xc3\xa4 ja kirjallisuutta Etel\xc3\xa4-Englannissa. H\xc3\xa4n ker\xc3\xa4si linnunmunia pikkupojasta alkaen mutta Francis Jourdainin kehotuksesta suuntasi mielenkiintonsa lintujen pesim\xc3\xa4biologian tutkimiseen. Nethersole-Thompsonilla ei ollut biologin koulutusta, kun h\xc3\xa4n vuonna 1932 matkusti tytt\xc3\xb6yst\xc3\xa4v\xc3\xa4ns\xc3\xa4, sittemmin vaimonsa, Carrien kanssa Skotlantiin Strathspeyhin, mnine h\xc3\xa4n palasi my\xc3\xb6hempin\xc3\xa4kin vuosina. Vuonna 1934 h\xc3\xa4n myi munakokoelmansa ja muutti pysyv\xc3\xa4sti Strathspeyhin. H\xc3\xa4n perehtyi yl\xc3\xa4maiden linnustoon ja julkaisi ensimm\xc3\xa4isen teoksensa valkoviklosta vuonna 1951. H\xc3\xa4n kirjoitti lajimonografiat viel\xc3\xa4 pulmusesta, isok\xc3\xa4pylinnusta, ker\xc3\xa4kurmitsasta, meriharakasta ja yhdess\xc3\xa4 toisen vaimonsa Maimie Nethersole-Thompsonin kanssa toisen teoksen valkoviklosta.'